LDC พุ่งติดสปีด 9.66% แรงสุดในรอบ 2 เดือน หลังแก๊งหมอเก็บหุ้นเพิ่มทุน
LDC พุ่งติดสปีด 9.66% แรงสุดในรอบ 2 เดือน หลังแก๊งหมอเก็บหุ้นเพิ่มทุน เวลา 11.06 น. อยู่ที่ 1.93 บาท บวก 0.17 บาท หรือ 9.66% สูงสุด 1.98 บาท ต่ำสุด 1.81 บาท ด้วยมูลค่าซื้อขาย 203.62 ล้านบาท ด้าน บล.โกลเบล็ก แนะ “ซื้อเก็งกำไร”
19 ส.ค. 2559

ผู้สื่อข่าวรายงานว่าราคาหุ้นบริษัท แอลดีซี เด็นทัล จำกัด (มหาชน) หรือ LDC ณ เวลา 11.06 น. อยู่ที่ระดับ 1.93 บาท บวก 0.17 บาท หรือ 9.66% สูงสุด 1.98 บาท ต่ำสุด 1.81 บาท ด้วยมูลค่าซื้อขาย 203.62 ล้านบาท ขณะที่ดัชนีตลาดหุ้นไทยโดยรวมบวก 0.27%
 
โดยราคาหุ้น LDC ปรับตัวขึ้นแรงสุดในรอบ 2 เดือน นับตั้งแต่ราคาหุ้นอยู่ที่ระดับ 2.00 บาท เมื่อวันที่ 21 มิ.ย.59 หลังบริษัทขายหุ้นสามัญเพิ่มทุนให้แก่บุคคลในวงจำกัด หรือ Private Placement (PP) ได้แก่ 1) นพ.รัชต์ชยุตม์ จีระพรประภา (หมอวิน) จำนวน 10 ล้านหุ้น 2) นายนัทธ์ เอื้ออารีมิตร (กลุ่มเอกชัยการแพทย์ EKH) จำนวน 10 ล้านหุ้น 3) นพ.ยรรยง พันธุ์วงศ์กล่อม (หมอยง) จำนวน 5 ล้านหุ้น 4) นางนุชนารถ รัตนสุวรรณชาติ (มาดามฉลาม) จำนวน 5 ล้านหุ้น 5) นายภมร พลเทพ จำนวน 6 ล้านหุ้น 6) รศ. นพ.จตุพร โชติกวณิชย์ จำนวน 5 ล้านหุ้น 7) นางสาวเพ็ญประภา บูลภักดิ์ จำนวน 5 ล้านหุ้น 8) ศ.เกียรติคุณ นพ.ธีรชัย ฉันทโรจน์ศิริ จำนวน 2 ล้านหุ้น 9) นพ.บุญรัตน์ เอื้อสุดกิจ จำนวน 2 ล้านหุ้นจำนวน 50 ล้านหุ้น ในราคาหุ้นละ 1.56 บาท
บล.โกลเบล็ก ระบุในบทวิเคราะห์ (18 ส.ค.) แนะ “ซื้อเก็งกำไร” LDC โดยมองกราฟสร้างฐานบริเวณ 1.70 บาทได้สำเร็จและล่าสุดราคาดีดตัวขึ้นเป็น Tower bottom ตัดเส้น EMA 10 วันขึ้นเป็นสัญญาณซื้อ พร้อมกับ RSI+MACD ชี้ขึ้นสนับสนุนทิศทาง จึงคาดว่าจะกลับตัวเป็น Rounding bottom ได้ ที่